CELEX: 41993D0024
Language: el
Date: 1993-12-14 00:00:00
Title: Κεκτημένο του Σένγκεν - Απόφαση της εκτελεστικής επιτροπής της 14ης Δεκεμβρίου 1993 σχετικά με τις κοινές αρχές για την ακύρωση, την ανάκληση ή τη μείωση της διάρκειας ισχύος της ενιαίας θεώρησης [SCH/Com-ex (93) 24]

Avis juridique important

|

41993D0024

Κεκτημένο του Σένγκεν - Απόφαση της εκτελεστικής επιτροπής της 14ης Δεκεμβρίου 1993 σχετικά με τις κοινές αρχές για την ακύρωση, την ανάκληση ή τη μείωση της διάρκειας ισχύος της ενιαίας θεώρησης [SCH/Com-ex (93) 24]  

Επίσημη Εφημερίδα αριθ. L 239 της 22/09/2000 σ. 0154 - 0156

ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣτης 14ης Δεκεμβρίου 1993σχετικά με τις κοινές αρχές για την ακύρωση, την ανάκληση ή τη μείωση της διάρκειας ισχύος της ενιαίας θεώρησης[SCH/Com-ex (93) 24]Η ΕΚΤΕΛΕΣΤΙΚΗ ΕΠΙΤΡΟΠΗ,Έχοντας υπόψη:το άρθρο 132 της σύμβασης εφαρμογής της συμφωνίας Σένγκεν,το άρθρο 131 της προαναφερθείσας σύμβασης,ΑΠΟΦΑΣΙΖΕΙ:Η ακύρωση, κατάργηση ή μείωση της διαρκείας ισχύος της ομοιόμορφης θεωρήσεως θα πραγματοποιείται σύμφωνα με τα κοινά κριτήρια τα οποία προσδιορίζονται στο έγγραφο που επισυνάπτεται στο παράρτημα.Παρίσι, 14 Δεκεμβρίου 1993.Ο ΠρόεδροςA. LamassoureΟι παραπάνω διαδικασίες που αποφασίστηκαν από την εκτελεστική επιτροπή στο πλαίσιο του άρθρου 131 αποσκοπούν είτε στο να εμποδίσουν την είσοδο στο έδαφος των κρατών μελών της σύμβασης Σένγκεν σε αλλοδαπούς που έχουν λάβει ομοιόμορφη θεώρηση είτε στο να μειώσουν τη διάρκεια ισχύος ή διαμονής που είχε αρχικά προβλεφθεί.Μπορούμε να διακρίνουμε τις ακόλουθες τρεις περιπτώσεις:- ακύρωση,- κατάργηση,- μείωση της διάρκειας ισχύος.1. ΑκύρωσηΗ ακύρωση της θεώρησης γίνεται στα σύνορα(1) απαγγέλλεται δε από τις αρμόδιες για τον έλεγχο στα σύνορα αρχές [βλέπε κοινό εγχειρίδιο, II-1.4.4(2)]. Στόχο έχει να εμποδίσει την είσοδο στο έδαφος των kρατών μελών της sύμβασης Σένγκεν, κυρίως στις περιπτώσεις που δεν έπρεπε να είχε χορηγηθεί θεώρηση διότι ο αλλοδαπός είναι καταχωρημένος ως ανεπιθύμητος. Σε περίπτωση ακυρώσεως η θεώρηση θεωρείται ότι δεν είχε υπάρξει ποτέ.Η ακύρωση της θεώρησης διαφέρει από την άρνηση εισόδου, διαδικασία κατά την οποία, χωρίς να ακυρωθεί η θεώρηση, οι αρμόδιες για τον έλεγχο στα σύνορα αρχές αρνούνται να δεχθούν τον κάτοχο της θεώρησης στο έδαφός τους, για παράδειγμα ελλείψει εγγράφων που πιστοποιούν το σκοπό της διαμονής.Η ακύρωση της θεώρησης απαγγέλλεται από τις αρμόδιες για τον έλεγχο στα σύνορα εθνικές διοικητικές αρχές.Η ακύρωση μπορεί να γίνει με χειρόγραφες διορθώσεις ή με οποιοδήποτε άλλο τρόπο που να καθιστά σαφές ότι η θεώρηση έχει ακυρωθεί. Συνιστάται η χάραξη του κινησιογράμματος με αιχμηρό μεταλλικό αντικείμενο.Η ακύρωση της θεώρησης πρέπει να κοινοποιείται στην κεντρική αρχή του κράτους που τη χορήγησε. Η κοινοποίηση θα διευκρινίζει τα ακόλουθα:- ημερομηνία και αιτία της άρνησης,- επώνυμο του κατόχου της θεώρησης,- ιθαγένεια,- είδος και αριθμός του ταξιδιωτικού εγγράφου,- αριθμός της αυτοκόλλητης θεώρησης,- είδος θεώρησης,- ημερομηνία και τόπος χορήγησης της θεώρησης.2. ΚατάργησηΣε ορισμένα κράτη γίνεται διάκριση μεταξύ κατάργησης και ακύρωσης της ομοιόμορφης θεώρησης.Η κατάργηση της θεώρησης, η οποία δεν έχει αναδρομική ισχύ, επιτρέπει -μετά την είσοδο στο έδαφος- την ακύρωση της υπόλοιπης διάρκειας ισχύος της ομοιόμορφης θεώρησης.Κατ' εφαρμογήν του άρθρου 23 της σύμβασης η θεώρηση καταργείται όταν κατά τη διεξαγωγή ελέγχου διαφανεί ότι ο αλλοδαπός -κάτοχος μίας θεώρησης που έχει χορηγηθεί νομότυπα- δεν πληροί ή δεν πληροί πλέον μία ή περισσότερες από τις προϋποθέσεις που καθορίζονται στο άρθρο 5, παράγραφος 1 στοιχεία γ), δ), ε) της σύμβασης. Η απόφαση περί καταργήσεως λαμβάνεται βάσει της εθνικής διαδικασίας που προβλέπεται από το συμβαλλόμενο μέρος στο έδαφος του οποίου βρίσκεται ο κάτοχος της θεώρησης. Το συμβαλλόμενο μέρος που προβαίνει στην κατάργηση της θεώρησης οφείλει να ενημερώσει το συμβαλλόμενο μέρος το οποίο την είχε χορηγήσει, διευκρινίζοντας τους λόγους που το ώθησαν στη λήψη της σχετικής απόφασης.3. Μείωση της διάρκειας ισχύος της ομοιόμορφης θεώρησηςΚατ' εφαρμογήν του άρθρου 23 της σύμβασης η διαδικασία τούτη ακολουθείται από ορισμένα κράτη πριν από την απομάκρυνση του αλλοδαπού, συνίσταται δε στη μείωση της διάρκειας ισχύος έτσι ώστε η διάρκεια ισχύος να ισούται με το σύνολο των ημερών μεταξύ της διέλευσης των συνόρων και της προβλεπόμενης ημερομηνίας απομάκρυνσης του αλλοδαπού.Ο αρμόδιος για τη διεξαγωγή ελέγχου υπάλληλος δύναται επίσης να περιορίσει τη διάρκεια ισχύος της ομοιόμορφης θεώρησης εάν διαπιστώσει ότι ο αλλοδαπός δεν διαθέτει επαρκείς πόρους για την αρχικά προβλεπόμενη διάρκεια.(1) Η θεώρηση μπορεί επίσης να ακυρώνεται από τις προξενικές αρχές όταν προκύπτει ότι χορηγήθηκε κατά λάθος.(2) Εμπιστευτικό έγγραφο. Βλέπε SCH/Com-ex (98) 17.